stanford-oval/wikipedia huggingface dataset:
Catherine Zeta-Jones
Ura > 2017–

Catherine Zeta-Jones palasi televisio­tuotantoon vuonna 2017. Hän näyttelee Olivia de Havillandia Ryan Murphyn, Jaffe Cohenin ja Michael Zamin luomassa FX:n televisio­sarjassa Feud. Sarjassa näyttelevät myös muun muassa Jessica Lange ja Susan Sarandon. Zeta-Jones näyttelee pääosaa huume­paroni Griselda Blancoa vuonna 2018 ensi-iltansa saaneessa, Guillermo Navarron ohjaamassa, tosi­tapahtumiin perustuvassa televisio­elo­kuvassa Cocaine Godmother. Elo­kuva kertoo kolumbialaisesta huumeparonista Griselda Blancosta, joka oli Miamin huume­myynnin uran­uurtaja 1970-luvulla ja 1980-luvun alussa. Vuonna 2018 Zeta-Jones näyttelee Face­book Watchin alku­peräis­sarjassa Queen America.
Ura > Muut työt

Catherine Zeta-Jones on aktiivinen hyvän­tekijä. Hän on mukana useissa humanitaarisissa järjestöissä, joista monet auttavat lapsia, kuten Worldwide Orphan’s Foundation, National Society for the Prevention of Cruelty to Children ja Global Missing Children’s Network. Hän on auttanut useita säätiöitä lasten­sairaaloiden rahoittamisessa.
Zeta-Jones on markkinoinut useita merkkejä sekä tuotteita. Hän oli 2002 maailman­laajuisesti kosmetiikka­yritys Elizabeth Ardenin mainos­kasvo. Samana vuonna hän alle­kirjoitti sopimuksen puhelin­yhtiö T-Mobilen kanssa, jonka puolesta hän lupautui puhumaan maailman­laajuisesti.
Catherine on tehnyt myös laulajan uraa. Hänen ensimmäinen kappaleensa on ”For All Time” (Jeff Wayne’s Musical Version of Spartacus, 1992) joka on Jeff Waynen musiikillinen mukaelma traakialaisesta gladiaattorista Spartacuksesta. Single ”In Arms of Love” julkaistiin vuonna 1995 ja ”I Can not Help Myself” vuonna 1996. Hän teki myös dueton ”True Love Ways” (1994) David Essexin kanssa.
Vuonna 2017 Catherine Zeta-Jones julkisti oman kodin­tekstiili­mallistonsa Casa Zeta-Jones yhteis­työssä yhdys­valtalaisen QVC-yhtiön kanssa.
Palkinnot ja ehdokkuudet

Blockbuster Entertainment Awards -palkinto­gaalassa vuonna 1999 Zeta Jones palkittiin suosituimman nais­tulokkaan palkinnolla näyteltyään elokuvassa Zorron naamio, josta hän sai myös parhaan nais­pää­osan Saturn-ehdokkuuden sekä kaksi MTV Movie Awards -ehdokkuutta: parhaan läpi­murron tehnyt esiintyjä ja paras taistelu. Samana vuonna hän voitti European Film Awardsissa, The People’s Choice -palkinnon roolistaan elo­kuvassa Ansa viritetty.
Traffic elo­kuvasta Zeta-Jones voitti parhaan näyttelijä­kokoon­panon SAG-palkinnon ja sai parhaan nais­sivu­osan Golden Globe -ehdokkuuden.
Zeta-Jones voitti musikaali­elo­kuva Chicagon myötä seitsemän eri palkintoa vuonna 2003, parhaan nais­sivu­osan Oscarin ja parhaan nais­sivu­osan Bafta-palkinnon, Critics’ Choice Movie Awards -palkinto­gaalassa parhaan näyttelijä­kokoon­panon ja parhaan nais­sivu­osan palkinnot, sekä parhaan näyttelijä­kokoon­panon ja parhaan nais­sivu­osan Screen Actors Guild -palkinnon. Hän sai myös paras nais­pää­osa musikaali­elo­kuvassa Golden Globe -ehdokkuuden.
Pää­osa­roolistaan musikaali­elo­kuvassa Little Night Music (2009) Zeta-Jones voitti kolme musikaalien pää­osa­palkintoa: Tonyn, Drama Deskin ja Outer Critics Circlen.
Yksityiselämä

Catherine Zeta-Jones ja Michael Douglas tapasivat toisensa Ranskassa vuonna 1998 Deauvillen elo­kuva­festivaaleilla, jossa Danny DeVito esitteli heidät toisilleen. Michael Douglas oli tuolloin vielä naimisissa Diandra Lukerin kanssa. Vuotta myöhemmin he alkoivat tapailla, ja he kihlautuivat vuoden 1999 lopussa ja menivät naimisiin 18. marras­kuuta 2000 Plaza Hotel New Yorkissa, kun Douglasin avio­ero saatiin päätökseen. Heillä on kaksi lasta, poika Dylan Michael, joka on syntynyt vuonna 2000 ja tytär Carys, joka syntyi 2003. Kuningatar Elisabet II myönsi vuonna 2010 Catherine Zeta-Jonesille brittiläisen imperiumin ritari­kunnan­komentaja arvo­nimen CBE:n. Jones palkittiin työstään elo­kuva­teollisuuden hyväksi sekä hyvän­tekeväisyys­projekteistaan Walesissa.
Zeta-Jones on listattu useampaan kertaan maailman kauneimmaksi sekä seksikkäimmäksi naiseksi, muun muassa People-lehden listauksessa hänet on valittu maailman kauneimmaksi naiseksi. Woman’s Journal -lehden kyselyssä Zeta-Jones valittiin vuonna 2001 Britannian lumo­voimaisimmaksi yli 30-vuotiaaksi naiseksi.
Zeta-Jones on kertonut avoimesti sairastavansa kaksi­suuntaista mieli­ala­häiriötä, johon hän sairastui miehensä taistellessa syöpää vastaan. Michael Douglas myönsi myöhemmin lokakuussa 2013 valehdelleensa syöpänsä sijainnin, joka todellisuudessa oli kieli­syöpä kurkku­syövän sijaan.
Catherine Zeta-Jonesin ja Michael Douglasin avio­liitto oli vaikeuksissa vuonna 2013, jolloin he myös olivat asumus­erossa. Asumus­eron ajan Catherine Zeta-Jones asui New Yorkin Bed­fordissa sijaitsevassa kartanossa. Keväällä 2014 paris­kunnan avio­liitto-ongelmat oli saatu selvitettyä ja he olivat palanneet yhteen. He myivät Bedfordin kartanonsa ja ostivat samalta alueelta isomman kartanon 8,8 miljoonalla eurolla.
Zeta-Jones harrastaa aktiivisesti golfia ja ompelemista.
Valikoitu filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 1998 | Zorron naamio | Eléna Montero |
| 1999 | Ansa viritetty | Virginia ”Gin” Baker |
| 2000 | High Fidelity | Charlie Nicholson |
| 2000 | Traffic | Helena Ayala |
| 2002 | Chicago | Velma Kelly |
| 2003 | Sietämätöntä julmuutta | Marilyn Rex­roth |
| 2004 | Terminaali | Amelia Warren |
| 2004 | Ocean’s Twelve | Isabel Lahiri |
| 2005 | Zorron legenda | Eléna de la Vega |
| 2007 | Rakkauden resepti | Kate Armstrong |
| 2012 | Lay the Favorite | Tulip Heimowitz |
| 2012 | Rock of Ages | Patricia Whitmore |
| 2012 | Rakkauden pelikenttä | Denise |
Televisio
| 1991–1993 | Oi ihana toukokuu | Mariette |
Aiheesta muualla

Kuvia tai muita tiedostoja aiheesta Catherine Zeta-Jones Wikimedia Commonsissa
Viralliset kotisivut (englanniksi)
Catherine Zeta-Jones Cannesin elo­kuva­juhlilla vuonna 1999.
Parhaan musikaalin nais­pää­osan Drama Desk -palkinto, jonka hän voitti A Little Night Music -elo­kuvasta vuonna 2010.
Catherine Zeta-Jones ja hänen miehensä Michael Douglas Tribecan elo­kuva­juhlilla vuonna 2012.
Kristliga Folkhögskolan i Nykarleby

| Kristliga Folkhögskolan i Nykarleby |
| --- | --- |

 Uudenkaarlepyyn kristillinen kansanopisto heinäkuussa 2023.
Sijainti:  Seminaarikatu 19 66900 Uusikaarlepyy
Koordinaatit:  63.527532°N, 22.526950°E
Perustettu:  5. joulukuuta 1920
Rehtori:  Kerstin Storvall
Aiheesta muualla
Sivusto
Kristliga Folkhögskolan i Nykarleby (lyh. KREDU, suom. Uudenkaarlepyyn kristillinen kansanopisto) on Uudessakaarlepyyssä toimiva kristillinen kansanopisto. Kansanopisto järjestää koulutusohjelmia ja kursseja, jotka tukeva yleissivistystä ja kansainvälistä näkökulmaa. KREDU järjestää koulutusta yhteistyössä Kirkon ruotsinkielisen työn keskuksen ja Porvoon hiippakunnan tuomiokapitulin kanssa.
Uudenkaarlepyyn kristillinen kansanopisto on perustettu 5. joulukuuta 1920. Koululla on alusta alkaen ollut sekä uskonnollista että yleissivistävää koulutusta. Vuonna 1950-luvulla koulussa oli kaksi opintolinjaa. Vuonna 1989 aloitettiin kieltenopetus pakolaisille, joka on kehittynyt kotouttamisohjelmaksi. Samana vuonna aloitettiin myös ensimmäinen lastenohjaajakoulutusohjelma sekä myöhemmin kirkkoherrojen koulutusohjelma. Vuodesta 2017 lähtien opiston ammatillisesta koulutuksesta on vastannut STEP-koulutus.
Lakon ja Herban boksi

| Lakon ja Herban BOKSI |
| --- | --- |
 Ohjelman logo
Tyyli:  videopelit viihde talk show
Kestoaika:  25-35 min
Pääosissa:  Lakko Herbalisti
Alkuperämaa:   Suomi
Verkko:  Sub
Esitetty:  6. huhtikuuta 2016 – 8. kesäkuuta 2016
Tuotantokausia:  1
Jaksoja:  10
Tuotanto
Tuotantoyhtiö(t):  Rabbit Films
Aiheesta muualla
Virallinen sivusto
IMDb 
Lakon ja Herban BOKSI oli suomalainen Subilla esitetty televisiosarja, jossa YouTubesta tunnetut Eric "Lakko" Savolainen ja Juuso "Herbalisti" Karikuusi tapasivat julkisuuden henkilöitä ja pelasivat erilaisia videopelejä. Ohjelmaa varten tehtiin myös mobiilipeli Sansa the Cat, joka julkaistiin ilmaiseksi Androidille. Ohjelmaa kuvattiin yksi tuotantokausi, joka esitettiin kesällä 2016.
Jaksot

| Jakso | Esitetty | Vieraat | Pelit |
| --- | --- | --- | --- |
| 1. | 6.4.2016 | Kasmir Sami Järvi | Forza Horizon 2 Quantum Break |
| 2. | 13.4.2016 | Jari Litmanen Musta Barbaari Prinssi Jusuf | Rocket League FIFA 16 |
| 3. | 20.4.2016 | Jaakko Saariluoma Mansikkka Mariieveronica | Tetris Donkey Kong Mario Kart 64 |
| 4. | 27.4.2016 | Krista Siegfrids Juho Nummela Sami Harmaala | Wii Fit Gang Beasts |
| 5. | 4.5.2016 | Jarppi Leppälä HP Parviainen Mmiisas | Skate 3 Dance Central Spotlight |
| 6. | 11.5.2016 | Diandra Flores Roope Salminen Erkku Lawson Sasu Paakkunainen | Badland Goat Simulator |
| 7. | 18.5.2016 | STIG Niko Saarinen | Battlefield 4 Crash Team Racing |
| 8. | 25.5.2016 | Krisse Salminen Soikku | Mölkky Plants vs. Zombies: Garden Warfare 2 |
| 9. | 1.6.2016 | Viivi Pumpanen Eero Ettala | Tony Hawk's Pro Skater 4 Trials Fusion |
| 10. | 8.6.2016 | Robin RudiRok | SpeedRunners SingStar |
Ohjelma

Lakon ja Herban BOKSIssa Lakko ja Herba tapasivat julkisuuden henkilöitä ja pelasivat heidän kanssaan erilaisia pelejä yleensä joko Kampissa tai studiossa, joka oli leikkisästi nimetty Helsingin keskustan "hikiseksi kellariksi". Ohjelmassa keskeisessä osassa oli myös someseinä, jonne katsojat pystyivät laittamaan kuvia ja viestejä, joista Lakko ja Herba valitsivat jokaisessa jaksossa parhaan ja antoivat jaksosta toiseen vaihdelleen palkinnon.
Ohjelma > Sansa The Cat

Ohjelmaa varten tehtiin oma mobiilipeli, Sansa The Cat, jossa pääosassa oli Herban kissa Sansa. Sansa The Cat on sivultapäin kuvattu tasohyppelypeli, jossa väistellään jatkuvasti muuttuvia esteitä. Ohjelman vieraat pelasivat peliä ja lopuksi heidän huipputuloksensa merkittiin sitä varten tehdylle pistetaulukolle.
| 0 | 1 | 2 |
| --- | --- | --- |

| Sija | Pelaaja | Pisteet |
| 1 | Eero Ettala | 88 |
| 2 | Jarppi & HP | 62 |
| 3 | Soikku | 61 |
| 4 | Sami Järvi | 60 |
| 5 | Kasmir | 50 |
| 6 | Justimus | 46 |
| 7 | Robin | 43 |
| 8 | Mariieveronica & Mansikkka | 43 |
| 9 | STIG | 35 |
| 10 | Kolina-kollektiivi | 35 |
| 11 | RudiRok | 32 |
| 12 | Mmiisas | 32 |
| 13 | Musta Barbaari & Prinssi Jusuf | 27 |
| 14 | Krisse Salminen | 25 |
| 15 | Krista Siegfrids | 24 |
| 16 | Niko Saarinen | 22 |
| 17 | Diandra | 21 |
| 18 | Jaakko Saariluoma | 18 |
| 19 | Viivi Pumpanen | 13 |
Kotia kohti

| Kotia kohti |
| --- | --- |

Kestoaika:  41 min
Pääosissa:  Mira Kasslin Tea-Mariia Pyykönen
Alkuperämaa:  Suomi
Verkko:  AVA MTV3
Esitetty:  25. maaliskuuta 2013 – 27. toukokuuta 2013
Tuotantokausia:  1
Jaksoja:  10
Tuotanto
Tuottaja(t):  Tuija Petänen Tomi Suomela (MTV3/AVA)
Vastaava(t) tuottaja(t):  Antti Väisänen Seija-Liisa Eskola
Ohjaaja(t):  Mikko Ylöstalo
Käsikirjoittaja(t):  Johanna Harmaala
Leikkaaja(t):  Johanna Harmaala Antti Mikkola
Kuvaaja(t):  Jukka Kurkikangas (Pääkuvaaja) Marianne Heikkinen Samuli Salonen
Tuotantoyhtiö(t):  Nordisk Film
Aiheesta muualla
Virallinen sivusto
Kotia kohti oli suomalainen televisio-ohjelma, joka alkoi AVA:lla 25. maaliskuuta 2013. Ohjelmassa asuntoasiantuntija Mira Kasslin ja sisustussuunnittelija Tea-Mariia Pyykönen auttavat ihmisiä löytämään ja sisustamaan uuden asunnon. Ohjelman toisessa jaksossa Glamourin taikaa ensiasuntoa etsi Anni Uusivirta.
Kesällä 2013 sarja uusittiin MTV3-kanavalla.
Jaksot

| Jakso | Nimi | Esityspäivä | Katsojaluvut |
| --- | --- | --- | --- |
| 1 | Kauniin kodin metsästys | 25. maaliskuuta 2013 | 64 000  |
| 2 | Glamourin taikaa | 1. huhtikuuta 2013 | 34 000  |
| 3 | Asumismenot alas | 8. huhtikuuta 2013 | 44 000  |
| 4 | Maalta kaupunkiin | 15. huhtikuuta 2013 | 98 000  |
| 5 | Arjen luksusta | 22. huhtikuuta 2013 | 79 000  |
| 6 | Ensiasuntoa etsimässä | 29. huhtikuuta 2013 | 56 000  |
| 7 | Perheasunnon etsintä | 6. toukokuuta 2013 | – |
| 8 | Rahoille vastinetta | 13. toukokuuta 2013 | 69 000  |
| 9 | Koti kiireellä | 20. toukokuuta 2013 | 57 000  |
| 10 | Kimppakämpästä omaan kotiin | 27. toukokuuta 2013 | 60 000  |
Aiheesta muualla

Ohjelman viralliset sivut
Merimetsot

| Merimetsot |
| --- | --- |
 Kergueleninmerimetso (Phalacrocorax verrucosus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Suliformes
Heimo::  Merimetsot Phalacrocoracidae  Reichenbach, 1850
Suvut
 Merimetsot (Phalacrocorax)  Pikkumerimetsot (Microcarbo) 
Katso myös
   Merimetsot Wikispeciesissä   Merimetsot Commonsissa 
Infobox OKNimi-testi OK: 
Merimetsot (heimo Phalacrocoracidae) on lahkoon Suliformes kuuluva kaloja syövien lintujen heimo. Niiden nokka on tukeva ja koukkupäinen. Niillä on pitkänomainen ruumis, pitkä kaula ja pyrstö. Ne ovat yleensä tumman värisiä ja keskikokoisia tai sitä suurempia lintuja.
Merimetsot jaetaan kahteen sukuun, merimetsoihin ja pikkumerimetsoihin. Lajit on aiemmin sijoitettu vain yhteen sukuun, ja osa fylogeneettisestä aineistosta tukee aiempaa jakoa.
Merimetsot elävät sekä merialueilla että makeassa vedessä. Ne elävät rannikoilla ja saaristoissa ja pesivät yhdyskunnissa.
Merimetsot pyydystävät kaloja sukeltamalla. Ne ponkaisevat veteen usein pienellä vauhtihypyllä. Merimetsot tunnetaan tavastaan levitellä istuessaan siipiään, jonka tarkka syy on tuntematon – yleinen väittämä siipien kuivattelusta ei pidä paikkaansa: merimetsojen rasvarauhanen on täysin toimiva ja höyhenpuku yhtä vedenpitävä kuin vesilinnuilla yleensä.
Lajit > Merimetsot

Merimetsoja on BirdLife Suomen mukaan 26 lajia. BirdLife International lajittelee kuitenkin 30 lajia.
amerikanmerimetso (Phalacrocorax auritus)
oliivimerimetso (Phalacrocorax brasilianus)
mustamerimetso (Phalacrocorax sulcirostris)
merimetso (Phalacrocorax carbo)
intianmerimetso (Phalacrocorax fuscicollis)
kapinmerimetso (Phalacrocorax capensis)
arabianmerimetso (Phalacrocorax nigrogularis)
matalikkomerimetso (Phalacrocorax neglectus)
japaninmerimetso (Phalacrocorax capillatus)
tyrskymerimetso (Phalacrocorax penicillatus)
karimetso (Phalacrocorax aristotelis)
ulappamerimetso (Phalacrocorax pelagicus)
beringinmerimetso (Phalacrocorax urile)
patagonianmerimetso (Phalacrocorax magellanicus)
guanomerimetso (Phalacrocorax bougainvillii)
huppumerimetso (Phalacrocorax featherstoni)
kaunomerimetso (Phalacrocorax varius)
tasmanianmerimetso (Phalacrocorax fuscescens)
maorimerimetso (Phalacrocorax carunculatus)
sepelmerimetso (Phalacrocorax campbelli)
kergueleninmerimetso (Phalacrocorax verrucosus)
harmaamerimetso (Phalacrocorax gaimardi)
partamerimetso (Phalacrocorax punctatus)
etelänmerimetso (Phalacrocorax atriceps)
isomerimetso (Phalacrocorax perspicillatus) (sukupuutto)
galapagosinmerimetso (Phalacrocorax harrisi)
stewartinmerimetso (Phalacrocorax chalconotus)
chathaminmerimetso (Phalacrocorax onslowi)
aucklandinmerimetso (Phalacrocorax colensoi)
bountynmerimetso (Phalacrocorax ranfurlyi)
Lajit > Pikkumerimetsot

Pikkumerimetsoja on BirdLife Suomen mukaan viisi lajia.
töyhtömerimetso (Microcarbo coronatus)
kaislamerimetso (Microcarbo africanus)
pikkumerimetso (Microcarbo pygmeus)
australianmerimetso (Microcarbo melanoleucos)
jaavanmerimetso (Microcarbo niger)
Prinsessa Pikkiriikki (elokuva)

| Prinsessa Pikkiriikki |
| --- | --- |

Ohjaaja:  Lauri Maijala
Käsikirjoittaja:   Tuuli Kanervankallio  Hannele Lampela 
Perustuu:  Hannele Lampelan Prinsessa Pikkiriikki -kirjoihin
Tuottaja:  Tia Ståhlberg
Säveltäjä:  Markus Fagerudd
Kuvaaja:  Pietari Peltola
Leikkaaja:  Inka Lahti
Tuotantosuunnittelija:  Santtu Toivola
Pukusuunnittelija:  Tiina Kaukanen
Lavastaja:  Santtu Toivola
Pääosat:   Ada Pusa  Minni Kuivalainen  Valo Kortesmäki  Marja Packalén  Leena Uotila 
Valmistustiedot
Valmistusmaa:  Suomi
Tuotantoyhtiö:  Helsinki-filmi
Levittäjä:  SF Studios
Ensi-ilta:  27. maaliskuuta 2024
Kesto:  74 min.
Alkuperäiskieli:  suomi
Budjetti:  1 825 000 €, elokuvasäätiön tuki 800 000 €
Katsojat:  40 277
Aiheesta muualla
IMDb
Elonet
Infobox OKNimi-testi OK: 
Prinsessa Pikkiriikki on Lauri Maijalan ohjaama suomalainen elokuva, joka tuli ensi-iltaan maaliskuussa 2024.
Kirjailija Hannele Lampelan Prinsessa Pikkiriikki -kirjoihin perustuvan elokuvan käsikirjoittaa Tuuli Kanervankallio ja kirjailija Lampela.
Elokuvassa Pikkiriikki saa kuulla, että äidin sisuskaluissa asusteleva pikkuveli aikoo pian muuttaa Pikkiriikin huoneeseen. Pikkiriikki saa rouva Jenssenintädiltä idean ja taikoo määräilevät aikuiset Himpskattiin taikakoiransa Makkaran avulla.
Prinsessa Pikkiriikkiä näyttelee helsinkiläinen Ada Pusa. Pikkiriikin vanhempia näyttelevät Vilma Kinnunen ja Joel Hirvonen. Prinsessa Pöjöläisenä nähdään Minni Kuivalainen ja Eetun roolissa Valo Kortesmäki. Elokuvan näyttelijäkaartiin kuuluvat myös muun muassa Marja Packalén, Leena Uotila, Tom Petäjä ja Joonas Saartamo.
Elokuvan kuvaukset käynnistyivät toukokuussa 2023. Elokuvan tuotti Helsinki-filmi ja sen levitti on SF Studios.
Näyttelijät

| 0 | 1 | 2 |
| --- | --- | --- |
|  Ada Pusa  | … |  Prinsessa Pikkiriikki   |
|  Minni Kuivalainen  | … |  Prinsessa Pöjöläinen   |
|  Valo Kortesmäki  | … |  Eetu   |
|  Vilma Kinnunen  | … |  äiti   |
|  Joel Hirvonen  | … |  isä   |
|  Marja Packalén  | … |  Jenssenintäti   |
|  Leena Uotila  | … |  poliisitäti   |
|  Helmi-Leena Nummela  | … |  Pöjöläisen äiti   |
|  Tom Petäjä  | … |  Piffelsson   |
|  Joonas Saartamo  | … |  mittarimies   |
|  Sari Aalto  | … |  vatsastapuhuja   |
|  Samppa Batal  | … |  pomppulinnan valvoja   |
|  Joonas Koivula  | … |  karhumaskotti   |
Lähde:
Vuoden 2021 Atlantin hurrikaanikausi

Kartta Atlantin kaikkien vuoden 2021 trooppisten hirmumyrskyjen radoista, väritettynä Saffirin–Simpsonin hurrikaaniasteikon mukaan: punainen 5, tummanoranssi 4, oranssi 3, keltainen 2, vaaleankeltainen 1. Sinisten pallukoiden avulla esitetään trooppinen myrsky ja tummansinisten avulla trooppinen matalapaine.
Vuoden 2021 Atlantin hurrikaanikausi oli Atlantin hurrikaanikausi, joka käsittää hurrikaanit ja niitä heikommat trooppiset myrskyt Atlantilla 1. kesäkuuta – 30. marraskuuta 2021. Virallisen kauden rajat on asetettu kaudelle jonka aikana esiintyy 97 % hurrikaaneista. Yksittäisiä tapauksia on kauden ulkopuolellakin. Nimet valitaan esiintymisjärjestyksessä etukäteen julkaistulta listalta, jossa nimet alkavat englaninkielisten aakkosten mukaisessa järjestyksessä A=Ana, B-Bill, C=Claudette... Jos myrskyjä tulee  enemmän kuin 21 ja kirjaimet A–W on käytetty, jatketaan varalistalta (listalla ei ole kirjaimia Q, U, X, Y tai Z, koska niillä alkavia nimiä on niin vähän). Vuoteen 2020 asti 22. myrskystä eteenpäin käytettiin kreikkalaisia kirjaimia.
Toukokuussa NOAA antoi lausunnon, että kaudesta tulee 60 prosentin todennäköisyydellä tavanomaista aktiivisempi, mutta ei kuitenkaan yhtä raju kuin kaudesta 2020.
| nimi | aktiivinen | luokka |
| --- | --- | --- |
| Trooppinen myrsky Ana | 22.–24. toukokuuta |  |
| Trooppinen myrsky Bill | 14.–16. toukokuuta |  |
| Trooppinen myrsky Claudette | 19.–22. kesäkuuta |  |
| Trooppinen myrsky Danny | 28.–29. kesäkuuta |  |
| Hurrikaani Elsa | 1. – 9. heinäkuuta | 1 |
| Trooppinen myrsky Fred | 11.–18. elokuuta |  |
| Hurrikaani Grace | 13. – 21. elokuuta | 3 |
| Hurrikaani Henri | 16. – 23. elokuuta | 1 |
| Hurrikaani Ida | 21. elokuuta– 1. syyskuuta | 4 |
| Trooppinen myrsky Kate | 28. elokuuta alkaen |  |
| Trooppinen myrsky Julian | 29.–30. elokuuta |  |
| Hurrikaani Larry | 31. elokuuta - 11.syyskuuta | 3 |
| Trooppinen myrsky Mindy | 8.–10. syyskuuta |  |
| Hurrikaani Nicolas | 12.–16. syyskuuta | 1 |
| Trooppinen myrsky Odette | 17.–18 syyskuuta |  |
| Trooppinen myrsky Peter | 19.–23. syyskuuta |  |
| Trooppinen myrsky Rose | 19.–23. syyskuuta |  |
| Hurrikaani Sam | 22. syyskuuta – 5. lokakuuta | 3 |
| Trooppinen myrsky Teresa | 24–25. syyskuuta |  |
| Trooppinen myrsky Victor | 29. syyskuuta – 4. lokakuuta |  |
| Trooppinen myrsky Wanda | 31. lokakuuta – 7. marraskuuta |  |
Vertailu keskimääräiseen kauteen

Kauden aikana kehittyi 21 nimettyä myrskyä, mikä on kaikkien aikojen kolmanneksi suurin luku. Vielä aktiivisemmat kaudet ovat olleet 2020 (30 myrskyä) ja 2005 (28 myrskyä). Kuudetta kertaa peräkkäin aktiivisuus oli selvästi keskiarvon (14 myrskyä) yläpuolella. Myrskyistä vain seitsemän kehittyi hurrikaanin voimakkuuteen asti, ja tämä taas on keskimääräistä tasoa.
|  | Nimettyjä myrskyjä | Hurrikaaneja | Voimakkaita hurrikaaneja |
| --- | --- | --- | --- |
| 2021 | 21 | 7 | 4 |
| 1991–2020 ka. | 14,4 | 7,2 | 3,2 |
| 1951–2020 normaali aktiivisuus, hajonta | 6–18 | 3–9 | 1–4 |
Aiheesta muualla

Kuvia tai muita tiedostoja aiheesta Vuoden 2021 Atlantin hurrikaanikausi Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Vuoden 2020 Atlantin hurrikaanikausi | Hurrikaanit Atlantilla | Seuraaja: Vuoden 2022 Atlantin hurrikaanikausi |
Daniel Radcliffe

| Daniel Radcliffe |
| --- | --- |
 Daniel Radcliffe New York Comic Conissa 2022.
Henkilötiedot
Koko nimi:  Daniel Jacob Radcliffe
Syntynyt: 23. heinäkuuta 1989 (ikä 35) Lontoo, Englanti
Ammatti:  näyttelijä
Näyttelijä
Taiteilijanimet:  Dan
Aktiivisena:  1999–
Merkittävät roolit:  Harry Potter Harry Potter -elokuvasarja
 Nimikirjoitus
Aiheesta muualla
www.danieljradcliffe.com
IMDb 
Elonet
Daniel Jacob Radcliffe (s. 23. heinäkuuta 1989 Lontoo, Englanti) on englantilainen näyttelijä, joka 
tuli tunnetuksi roolistaan Harry Potterina J. K. Rowlingin kirjoihin perustuvassa elokuvasarjassa (2001–2011). Hän näytteli kahdeksassa Potter-elokuvassa yhdessä Rupert Grintin ja Emma Watsonin kanssa. Radcliffe sai roolistaan maailmanlaajuista mainetta, palkintoja ja yli 30 miljoonaa puntaa.
Potterin lisäksi Radcliffe on näytellyt muun muassa elokuvissa The Woman in Black (2012), Kill Your Darlings (2013), Suuri puhallus 2 (2016) ja Horns (2013). Hän on esiintynyt myös teattereissa näytelmissä Equus (2007–2009), How to Succeed in Business Without Really Trying (2011–2012) ja The Cripple of Inishmaan (2013–2014).
Nuoruus

Radcliffe syntyi Lontoossa, Englannissa 23. heinäkuuta 1989. Hän on kirjallisuusagentti Alan Radcliffen ja roolittaja Marcia Greshamin ainoa lapsi. Hänen isänsä tulee työväenluokkaistaustaisesta protestanttisesta perheestä Pohjois-Irlannista. Hänen äitinsä on juutalainen, joka syntyi Etelä-Afrikassa ja varttui Essexissä. Radcliffen äidin perhe oli alkujaan kotoisin Puolasta ja Venäjältä. Hänen vanhempansa ovat molemmat myös olleet nuoruudessaan näyttelijöitä.
Radcliffe ilmaisi ensi kerran halunsa näytellä ollessaan viisivuotias. Hän näytteli ensi kerran kymmenvuotiaana joulukuussa 1999 ilmestyneessä BBC:n kaksiosaisessa televisioelokuvassa David Copperfield, joka perustuu Charles Dickensin romaaniin. Radcliffe kävi kahta poikien yksityiskoulua. Koulunkäynnistä tuli hankalaa ensimmäisen Harry Potter -elokuvan jälkeen, kun muut oppilaat alkoivat kiusata häntä. Kun hänen näyttelijänuransa alkoi käydä aikaa vieväksi, Radcliffe jatkoi opiskeluaan kuvauspaikoilla käyvien opettajien avulla. Hän on myöntänyt, ettei ollut kovin hyvä koulussa, vaan koki koulutyön ”hyvin vaikeaksi”. Radcliffe sai parhaat arvosanat kolmesta aineesta ylioppilastutkinnossa vuonna 2006. Tästä huolimatta hän ei pyrkinyt jatkamaan opintojaan collegessa tai yliopistossa.